Ganed T H Parry Williams yn Nhŷ'r Ysgol, Rhyd-ddu i rieni academaidd. Deuai ysgolheigion o'r cyfandir i aros i Dŷ'r Ysgol i ddysgu Cymraeg gan ei dad. Does dim rhyfedd felly o ystyried diddordebau ei rieni, eu bod yn awyddus iawn i weld y bardd yn llwyddo yn academaidd ac yn uchelgeisiol drosto.
Pan yn fachgen ifanc enillodd ysgoloriaeth i Ysgol Porthmadog a bu'n rhaid iddo adael y cartref a'r pentref oedd mor bwysig iddo. Disgrifiodd yn fanwl ei hiraeth yn ystod ei gyfnod ym Mhorthmadog a'r teimlad o ddieithrwch wrth ddychwelyd bob gwyliau i Rhyd-ddu. Mae'n bosib i'r cyfnod hwn adael ei ôl arno am flynyddoedd i ddod.
Cafodd radd dosbarth cyntaf mewn Cymraeg yn 1908, ail radd mewn Lladin yn 1909, ac ennill ysgoloriaeth Meyrick i wneud gradd B.lit yng Ngholeg Iesu Rhydychen. Bu'n fyfyriwr hefyd yn Freiburg a'r Sorbonne. Cyfieithodd Lyfr Du Caerfyrddin bob gair i'r Saesneg!